มีแผน
2 ก.ย. 2559 กรมสรรพากรอายุครบ 101 ปี โอกาสนี้ ประสงค์ พูนธเนศ อธิบดีกรมสรรพากร จัดงานมอบโล่และเลี้ยงอำลาข้าราชการเกษียณของกรมสรรพากรทั่วประเทศ
5 ก.ย. 2559

2 ก.ย. 2559 กรมสรรพากรอายุครบ 101 ปี โอกาสนี้ ประสงค์ พูนธเนศ อธิบดีกรมสรรพากร จัดงานมอบโล่และเลี้ยงอำลาข้าราชการเกษียณของกรมสรรพากรทั่วประเทศ
ในช่วงกล่าวอำลา อธิบดีกรมสรรพากรถือโอกาสหยอดมุขว่า ถึงจะเลี้ยงเกษียณวันนี้ ก็ยังเหลือทำงานอีกกว่า 20 วัน ก็ขอให้ช่วยรีบกลับที่ทำงานช่วยดูการเก็บภาษีเป็นการด่วน เนื่องจากยอดเก็บภาษีเดือน ส.ค.ที่ผ่านมากำลังตกไปหน่อย และเดือน ก.ย.นี้ก็ดูท่าแผ่วๆ ลงไปอีก เรียกเสียงฮาได้ยกใหญ่
อย่างไรก็ตาม อธิบดีเปิดเผยเบื้องหลังการเก็บภาษีอ่อนแรง ว่า ที่จริงแล้วก็ไม่ได้มีปัญหามากไปกว่าเดิม ที่ได้รับผลกระทบจากเศรษฐกิจชะลอ ราคาน้ำมันถูก ทำให้การเก็บภาษีของกรมสรรพากรหายไปเป็นแสนล้าน
แต่ที่ต้องบอกว่ายอดภาษีแผ่ว เพราะไม่อยากให้ข้าราชการที่จะเกษียณแล้วหมดแรงบันดาลใจในการทำงาน จึงหาแผนสร้างความท้าทายให้กับข้าราชการเป็นการทิ้งทวนการทำงาน